প্রতি মাসে আমি যখন কিশোরকণ্ঠ পাই তখন প্রায় ১৫-২০ তারিখ হয়ে যায় মাসের। কিন্তু আগস্ট সংখ্যাটি বেশ আগে ভাগেই পেয়ে গেলাম। এ জন্য আল্লাহর কাছে লাখ লাখ শুকরিয়া। আগস্ট সংখ্যাটির ওপর চোখ পড়তেই প্রচ্ছদ দেখে মন জুড়িয়ে গেল। ‘হৃদয়ের নায়ক শেখ আবুল কাশেম মিঠুন’- লেখাটি বেশ ভালো লেগেছে। আল্লাহ মিঠুন ভাইকে জান্নাত নসিব করুন। উপন্যাস ‘পুড়োবাড়ির রহস্যবুড়ো’- এতই ভালো লেগেছে যা ভাষায় বোঝানো যাবে না। অন্যান্য বিভাগ স্মরণ, খেলার চমক, কুরআন-হাদিসের আলো, গল্প, ছড়া-কবিতা- এগুলোও ভালো লেগেছে। পাশাপাশি আমি লাভ করেছি জ্ঞানের এক অমিয় সুধা। তাই কিশোরকণ্ঠকে ধন্যবাদ জানাচ্ছি।